EL CASTELL D'ALAQUÀS ACULL EL VIIIé CONGRÉS DE LA FEDERACIÓ LEVANTINA DE FOTOGRAFIA
26/06/2024

# EL CASTELL D'ALAQUÀS ACULL EL VIIIé CONGRÉS DE LA FEDERACIÓ LEVANTINA DE FOTOGRAFIA

*   26/06/2024
*   [Associacions](/categoria/29/0/associacions)
*   [Imprimir](#)
*   Compartir
*    https://www.alaquas.org/documento.asp?id\_do=22099

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22099%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20ACULL%20EL%20VIII%C3%A9%20CONGR%C3%89S%20DE%20LA%20FEDERACI%C3%93%20LEVANTINA%20DE%20FOTOGRAFIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22099/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22099/26062024whatsapp_image_2024-06-23_at_18_08_13_4__Form_4.jpg)](https://www.alaquas.org/ficheros/documentos/2024/2/22099/26062024whatsapp_image_2024-06-23_at_18_08_13_4__Form_10.jpg "<a href='https://www.alaquas.org/ficheros/documentos/2024/2/22099/26062024whatsapp_image_2024-06-23_at_18_08_13_4__Form_10.jpg' target=_blank><i class='fa fa-external-link' aria-hidden='true'></i>.EL CASTELL D'ALAQUÀS ACULL EL VIIIé CONGRÉS DE LA FEDERACIÓ LEVANTINA DE FOTOGRAFIA</a>")

L'Ajuntament d'Alaquàs rep la Medalla d'Or de la Federació en reconeixement al seu recolzament.

El Castell d’Alaquàs va acollir el passat dissabte 22 de juny el VIIIé Congrés de la Federació Levantina de Fotografia (FLF) organitzat per l’Associació Fotogràfica d’Alaquàs amb diferents activitats, entre elles, la gala de lliurament de premis de la IXa Lliga de la federació. En els actes van estar presents l’Alcalde d’Alaquàs, Toni Saura, el Regidor d’Urbanisme i membre del col·lectiu local, Jaime Marqués, el president de la FLF, Juan Miguel Esteve, el vicepresident de la FLF, Paco Campos, el president d’AFALAQUÀS, Sera Hernández, i representants de diferents agrupacions fotogràfiques de la Comunitat Valenciana.

El primer edil va felicitar totes les persones i agrupacions premiades i va destacar “el treball i nivell fotogràfic de les exposicions”. Va reconéixer que “ha sigut un orgull recollir la Medalla d’Or i va recordar que “el Castell d’Alaquàs està a la vostra disposició”.

La jornada es va iniciar a les 10 hores del matí amb la inauguració de dues exposicions. Per una banda, l’exposició col·lectiva en la qual es pot contemplar el treball de les persones finalistes de la Lliga Fotogràfica de la Federació Llevantina de Fotografia; d’altra, una exposició fotogràfica elabora por l’Associació de Fotografia d’Alaquàs AFALAQUÀS. Les dues mostres estaran ubicades a les sales La Torre i els Vilaragut fins al 26 de juliol. A continuació va tindre lloc l’assemblea general, una visita guiada a càrrec de Via Heraclia i un dinar.

Per la vesprada es va celebrar el lliurament dels premis de la IXa Lliga de la Federació Levantina de Fotografia en la qual han participat un total de 191 persones. Aquesta lliga interna abasta des del mes d'octubre al mes d'abril i consisteix en en puntuar els treballs presentants. A través d’aquests punts s’atorguen les diferents posicions finals de cada fotògraf en la classificació general, així com de cada agrupació, les quals poden arribar a obtindre la distinció d'or, plata o bronze.

Hi va haver diferents reconeixements. Per una part es van lliurar diplomes a les tres agrupacions que han sumat més punts així com als millors classificats de cada agrupació. Van obtindre premi també i medalla d’or les persones que han destacat en les diferents categories així com les persones guanyadores en categoria individual. Es va reconéixer també la trajectòria de les agrupacions així com la Distinció de Plata de Jurat de la Confederació Espanyola de Fotografia que va ser per a Santos Moreno Villar del Grup Fotogràfic d’Almenara.

La jornada va finalitzar amb un shooting a càrrec del patrocinador Foto Ruano.